text: يقول الشاعر
  عيب الدهر ما يستر قفا == وعيب الدهر قلاب البشر
  وعيب الجهد وعرق الحيا== يمشو غيم علي روس القور
  وعيب النار تطايح هبا=== تخلي رماد ما تخلي الجمر
  وعيب الفم زلات اللغا=== وعيب الصدر ما يحجب السر
  وعيب العمر وسنين الحيا=== يمشو لهو في طفرةغرر
  وعيب البير من قلة الماء=== وكسر الجابيه وطول المجر
  وعيب البل من قل الوقا=== تهز حمول فوق من الدبر
  وعيب الزاد من كل الرحا=== وكل المتن من نتل الحجر
  وعيب الغسق في ليل ان دنا=== وعيب الليل في غياب القمر
  وعيب الرجل من قصر الخطا=== وعيب العين من قصر النضر
  وعيب النفس ترضي بالصغا=== وتابا العيش ما بين الحفر
  وعز النفس عشاقة غلا=== حتي ولو هيا تحتضر
  وعز النفس هيا عاللظا=== عصية الدمع ما منها قطر
  وعز النفس ممن فن اختشي=== خاف الله من يوم الحشر
  وعز الراس عمره ما انحني=== لغير الله ما يركع يخر
  وعز الطلب في مولي الرجا=== ويحيي العضم من بعد اندتر
  ويحي الناس من بعد الفنا=== ويخلص دين من داين اغبر
  وعز الرعد في مزن التغي=== يكندر كيف حمال الكدر
  لونه ليل والفوة سوا=== عتمة ليل في عقاب الشهر
  بروقه فيه تتخانق ضيا=== غرة وجه في سواد الشعر
  وسيله فيه يداعك جري=== ويدحس فوق م العالي طفر
  وغم الوطن م بعد الجفا=== ينقرض سيلها داير مكر
  وعز الطبب من نفسه نهي=== دون العيب من طايل اقصر
  وعز البيث في فجوج الخلا=== ناره امل في ليل السحر
  وعز الجود م الموجود جا=== بشاشة وجه تكفي ما حضر
  وعز الصايبه لاهل الوفا=== حمالين لاتقال السفر
  وعز الدرب جياب التنا=== وعز االخيل فرسان العصر
  وعز النقش ف اقلام البرا===تكتب مجد وادون خبر
  وعز السيف في يوم الوغي=== منين الروس تمشي عااشفر
  وعز العمر في مواقف دكا=== وروح العز في نفوس البشر
  وشمعه تحترق لاجل البقا=== ولاجل الغير تضوي وتستعر
  وتبني مجد في روس العلا=== وتضوي ادروب في اوغال الوعر
  وعز العمر في ملاطم اعداء=== بين الدم وسيوف البتر
  وفوق ضهور موجات السرا=== ديما المجد في ركوب الخطر
  ومن هو ينال من سيف الفلا=== مرصع مجد ومتموج فخر
  وعز الموت في ساحة فداء=== بين جيهات ممتبادل الكر
  فداء للوطن من ناوي نوي=== يدل الدين ويقيمو العبر
  وعيب الدل ما طول حيا=== وعمر الدل مايوم انستر
  وعيب الدرب من طول الجبا=== وقل االرفق في مهايع البر
  وتبكي العين يا زايد العطا=== وتدرف دمع متهايل يسر
  وتبكي مجد داسوه الاعداء===تبكي العين وتبكي الحجر
  تبكي وطن متبعتر اجزاء=== وبعد العز ضاموه انحقر
  وفينا يدبحو كيف القطا=== فينا للين خنجرهم ادمر
  في فلسطينا ندفن احيا=== وفي عراقنا الدم انحدر
  وين سيوفنا عز القضا=== فيهم حكمنا سابق صدر
  وينه خيلنا مجد الوراء=== جنوب وشرق وشمال البحر
  وين ابطالنا يوم الفنا=== منينه دمنا داير اغدر
  المعز ما وصله النبا=== وين زيادماجاه الخبر
  والا خاف يتكرر خطا=== حرق السفن دنبا لااغتفر
  وين عباد يبدو ما وعي=== وين تشفين متكاسل افتر
  والمنصور في وادي ناي=== باد الغمدوالسيف انقبر
  وين جيوشنا هاهي العتتا=== وجه الوجه مافيها مفر
  وين جيوشنا هاهي العتا=== تحاصر زيد وادمر عمر
  وين جيوشنا هاهي العتا=== تكتم صوتنا قالو جهر
  وين جيوشنا هاهي العتا=== تبغي النفظ واكليل الزهر
  وين جيوشنا السيل الزبا=== فات الحد وتجاوز الفر
  احني اف حطين في وجه الطغا=== وقلب الاسد في جيوشه نفر
  وموعد بينا غدوة الضحا=== صلاح الدين غيب ماحضر
  وين المعتصم يوم الندا=== والا خاف من نجما ضهر
  والاالبيض من شرب الدما===فلل متنهاسوس ادمر
  والا نوم من جفنه غفا ===راحت نوم من طول السهر
  خايف غرروا بيه العصا===راحت نوم من اجل الغرر
  يرقد كيف والامه اشلاء===فسيفساء من عابد اثر
  يرقد كيف وضالين الهدي===عرابين تستمطر غفر
  يرقد كيف واماقي لنساء===ملء الجفن رقراق انحدر
  يرقد كيف وسويس القنا ===منهاالغدر لاهلنا عبر
  من لعداء نصبنا حما===ومن لدياب امنا الغدر
  يرقدكيف ومدابح قنا ===وصوتاطفال ديما يستجر
  يرقد كيف وهولاكو طغا ===يبيد البشر بدوهوالحضر
  يرقد كيف واحنا في كربلاء===يسفك دمنا دجله غمر
  يرقد كيف والبصره شوي ===مالعلماءوافطاط الضور
  يرقد كيف والماضي انتهي === والتاريخ ما سجل نكر
  والا مختبي خاف اختبا===من سكار حانات السكر
  كل الضن الاها الضن لا === زعيم وبطل يركن للخور
  لازم نوم من طول العنا === وطول النوم منطول السهر
  هاهي اهبث بيه الحشا ===لست تكلي ماتنجب عصر
  يحرر صبح ويحرر مساء === فيه ايحاصرولكن اكبر
  وخاطب شعبنا شعب الحفا === من تطوان حتي لي قبر
  يا بركان يكفي من طغا ===يكفي النوم انهض يا قدر
  هاهوتاق من زمن الاقصي ===وداني الزمن والحاضر